HORGÁSZAT. 367 



így folytatja horogról horogra, gondosan ügyelve arra, hogy a horgok 

 abban a sorrendben legyenek kiakasztva, a melyben az ínra fel van- 

 nak kötve. A mikor az utolsó horog is fel van férgeive s ki van 

 akasztva, akkor a horogín soros hurkokban fekszik a ladik fenekén s 

 kezdetét veszi a kivetés. 



Az evedzős beevez a folyóba, azután háttal víz ellen fordulva 

 fölfelé kezd evezni ; erre a vető kiveti a tököt, utána ereszti a tök- 

 ereszt, mire a tök a folyással indul ; a vető ezután jobb kezével leszedi 

 a peremről az első horgot, bal kezével felemeli a horogín következő 

 darabját s így folytatja, a míg az utolsó horog is elfogyott. A tök már 

 messziről sárgállik, az ín lapos ívben merül a vízbe ; a halászok 

 kieveznek s karóhoz vagy bokorhoz kötik az ín kötővégét s vár- 

 nak ■ — úgy egy negyedóráig, kis félóráig — a mint a hal abban az 

 időben jobban vagy lustábban harap. 



Ha nagy hal fogódzott meg a horgon, rángatása meglátszik a 

 tök bukdácsolásán s a halászok nyomban elindulnak a felszedésre, 

 mely így történik : Leoldják az ín kötővégét s a felszedő halász a ladik 

 dereka táján állapodik meg, kezeügyében tartva a szakot ; az evezős 

 csak lassan ereszti a ladikot abban az irányban, a melyben az ín ki 

 van feszítve, tehát az úszó tök felé, mire a felszedő nagy óvatosan 

 fejni kezdi a horog inát, azaz : két kezével felváltva emelgeti a vízből 

 a ladik fenekére, nem sokat törődve avval, hogy ott összekuszálódik, 

 mert egész figyelmével azon van, hogy a horgon akadt halat ideje- 

 korán megérezze. A midőn rán^atást érez, balkezével lassan húzza az 

 inat, jobbjával pedig megragadja a szakot s a mikor a horgon akadt 

 hal burványt vet a vízszínen, alája merít a szákkal, hogy biztosan a 

 ladikba vethesse. 



A mikor az egész szerszám be van fejve, a fogott halat kioldják a 

 horogból. Azt, a mely a horogba csak belé akadt, tehát nem nyelte 

 el a horgot, beeresztik a bárkába, azt, a mely lenyelte a horgot, 

 sokszor ki kell hasítani. 



Azután újra kezdik. 



Ugyané horgot néha fel is halazzák, kivált mikor süllőre halász- 

 nak. Az apró — rendesen küszhal — melyet billeg-hálóval sze- 

 reznek össze, dézsában van s a rendbe rakott horgot úgy halazzák 

 fel, a mint a horogszem egymásután következik, t. i. a vízbe való 



